钦定古今图书集成/理学汇编/字学典/第009卷 > 《字源偏旁小说序》林罕
## 钦定古今图书集成/理学汇编/字学典/第009卷 > 《字源偏旁小说序》林罕

三国之后，历晋、魏、陈、隋，隶书盛行，篆书殆将泯灭。至
唐，将作少监李阳冰就许氏《说文》展作三十卷，其后
复于《说文》篆字下便以隶书照之，名之《字统》。开元中，
以隶体不定，复隶书字统下录篆文，作四十卷，名之
《开元文字》，自此隶体始定矣。大历中，张参作《五经文
字》三卷。开成中，唐元度复作《新加九经字样》一卷，然

由晓隶。六书者，非止一意而属一字，一字之内，有占
六书二、三、四者，大都造字皆包含六意。字有正者、倒
者、横而在上中、下者、竖而在左右、中者、向者、背者、并
者、重者、顺者、逆者、左者、右者、俯者、仰者。横柝而裹别
字者，竖开而夹别字者。有一字成者，有全二字、三字、
四字、五字合成者，有省二字、三字、四字合成者。隶书
有不抛篆者，有全违篆者，有减篆者，有添篆者，有篆
隶同文者。在篆体则可辨，变隶体则多有义异而文
同，篆亦有之。俗有隶书赋者，假托许慎为名，颇乖经
据。《颜氏家训》云：“斯实”陶先生弟子杜道士所为，大误。
时俗又有今古隶书《端字决疑赋》，更不经于《隶书赋》，
又有“文下作‘子’”，为“学”、“更”旁作“生”，为“苏”，凡数十百字，谓
之野书。颜真卿撰《干禄字书》一卷，每一字作三般，注
云：“上正，中通下俗，既有标题，合有褒贬，全无予夺，亦
无取焉。”